Richard Price (AS Maesyfed)

Roedd Richard Price (1773 - 10 Ebrill, 1861) yn wleidydd Torïaidd o Gymru.  Gwasanaethodd fel Aelod Seneddol Bwrdeistref Maesyfed o 1799 i 1847.PRICE, Richard (1773-1861), of Knighton, Rad. The History of Parliament online   adalwyd 18 Mai 2015

Roedd Price yn fab hynaf Richard Price, cyfreithiwr o Norton Manor, Trefyclo a Margaret merch Charles Humphreys, cyfreithiwr neuadd Pennant Hall, Trefaldwyn bu ei ewythr Chase Price yn AS Sir Faesyfed o 1768 i 1777.  Cafodd ei addysgu yng Ngholeg y Brifysgol, Rhydychen.

Roedd sedd Maesyfed yn un  dan nawdd  5ed Iarll Rhydychen, ewythr yr Iarll sicrhaodd y sedd ar gyfer Price pan ddaeth yn wag ym 1799. Ar ôl cael ei ethol am y tro cyntaf aeth Price ati i ddatblygu sylfaen o gefnogaeth bersonol yn yr etholaeth ac o fewn cyfnod o ddeng mlynedd yr oedd yn gallu gwrthwynebu diddordebau Rhydychen ym Maesyfed.

Ni fu yn aelod seneddol gweithgar yr oedd yn cefnogi'r gweinyddiaethau Torïaidd mewn pleidlais ond erbyn 1832 ei unig gyfraniadau i ddadleuon ar lawr  Tŷ'r Cyffredin oedd rai i wrthwynebu diwygio'r senedd.

Bu farw 10 Ebrill 1861, yn 88 mlwydd oed.

Cyfeiriadau

Categori:Aelodau Senedd Prydain Fawr
Categori:Aelodau Seneddol y Deyrnas Unedig
Categori:Aelodau Seneddol Cymru 1832-1835
Categori:Genedigaethau 1773
Categori:Gwleidyddion y 18fed ganrif o Gymru
Categori:Gwleidyddion y 19eg ganrif o Gymru
Categori:Marwolaethau 1861